8402 Vízgőzt vagy más gőzt fejlesztő kazán (az alacsony nyomású gőz előállítására is alkalmas, központi fűtés céljára szolgáló forróvíz-kazán kivételével); túlhevítő vízkazán

8402 19 90 Más Ide tartoznak a hibrid tűzcső-vízcső típusú kazánok és az olyan különleges tartályos kazánok is, mint a tüzelőberendezés helyett elektromos fűtőpatronnal felszerelt elektromos fűtésű gőzkazánok.

8405 Gázfejlesztő vagy vízgázfejlesztő generátor tisztítóberendezéssel is; acetiléngáz-fejlesztő és hasonló vizes eljárású gázfejlesztő generátor, tisztítóberendezéssel is

8405 10 00 Gázfejlesztő vagy vízgázfejlesztő generátor tisztítóberendezéssel is; acetiléngáz-fejlesztő és hasonló vizes eljárású gázfejlesztő generátor, tisztítóberendezéssel is Nem tartozik ide: a) a városigáz-generátor (kokszégető), amelyet gázgyárakban használnak (8417 vtsz.); b) az elektrolitikus gázgenerátor (pl. nitrogén-dioxid, kénhidrogén vagy cián-hidrogén-sav fejlesztésére, az alkalmazott elektrolittól függően); amelyet a 8543 vtsz. alá kell osztályozni.

8407 Szikragyújtású, belső égésű, dugattyús vagy forgódugattyús motor

8407 21 10 – 8407 29 00 Hajózáshoz Nem tartoznak ezen alszámok alá a vízi járművek fedélzetén, nem meghajtási célra használt motorok.

8408 Kompressziós gyújtású, belső égésű, dugattyús motor (dízel vagy féldízel)

8408 10 11 – 8408 10 99 Hajózáshoz Lásd a 8407 21 10–8407 29 00 alszámokhoz tartozó magyarázatot.

8409 Kizárólag vagy elsősorban a 8407 vagy 8408 vtsz. alá tartozó motor alkatrésze A 8409 vtsz-hoz tartozó HR Magyarázatban említett kivételek mellett a következők sem tartoznak ezen vtsz. alá: a) csövek vulkanizált lágygumiból (4009 vtsz.); b) nem nemesfémből készült hajlékony csövek (8307 vtsz.); c) tömítés és hasonló kötőelemek (általában lényeges anyaguk szerint vagy a 8484 vtsz. alá kell besorolni).

8409 99 00 Más Nem tartozik ide a kipufogógáz turbófeltöltő, amelyet az atmoszferikus nyomású, a belső égéshez szükséges levegő sűrítésére használnak azzal a céllal, hogy megnöveljék a belső égésű dugattyús motor teljesítményét. Mint turbinahajtású légkompresszorok a kipufogógázzal hajtott turbinák a 8414 vtsz. alá tartoznak.

8411 Sugárhajtású gázturbina, légcsavaros gázturbina és más gázturbina

8411 11 00 – 8411 12 80 Sugárhajtású gázturbina Nem tartozik ide a külön bemutatott ún. utóégető segédberendezés (8411 91 00 alszám).

8411 99 00 Más Ide tartoznak a gázturbinák forgólapátjai (propeller) akkor is, ha a gázturbina egy elektromos generátorral összeépítve egy elsődleges meghajtóként szolgál.

8412 Más erőgép és motor

8412 21 20 – 8412 29 89 Hidraulikus erőgép és motor Ide tartoznak a hidraulikus erőátvitelre szolgáló motorok.

8412 21 20 és 8412 21 80 Lineáris működésű (henger) Ide tartozik a légi járművek személyzeti üléseinek helyzetét beállító és rögzítő hidraulikus szervomotor.

8413 Folyadékszivattyú mérőszerkezettel vagy anélkül; folyadékemelő (elevátor)

8413 50 20 Hidraulikus egység Lásd a 8412 vtsz-hoz tartozó HR Magyarázat (B) részének (6) pontját.

8413 60 20 Hidraulikus egység Lásd a 8412 vtsz-hoz tartozó HR Magyarázat (B) részének (6) pontját.

8413 70 51 – 8413 70 75 Radiális átömlésű szivattyú A radiális átömlésű szivattyúban a folyadékot merőlegesen vezetik a munkakerékre vagy a tengelyre.

8413 70 81 és 8413 70 89 Más centrifugálszivattyú Ezen alszámok alá tartozik különösen a tengelyirányú átömlésű centrifugálszivattyú, amelyben a folyadék a munkakerék tengelyének irányában mozog. Ide tartoznak a kevert típusú radiális-axiális szivattyúk (pl. a radiális beömlésű és axiális kiömlésű vagy az axiális beömlésű és radiális kiömlésű szivattyúk).

8413 81 00 és 8413 82 00 Más szivattyú; folyadékemelő Nem tartozik ide: a) az úgynevezett orvosi elszívó pumpa váladékok elszívására, amely a pumpán kívül tartalmaz elszívó szerkezetet is. Ezeket műtőkben vagy baleseti ambulanciákon (mozgó műtőkben) használják (9018 vtsz.). b) olyan, tartalék tartállyal felszerelt orvosi szivattyúk, amelyeket viselnek, hordoznak vagy a testbe beépítenek, és orvosi adagolóautomataként működik és a szivattyú energiaforrását azzal közös házba építették be (9021 vtsz.).

8414 Lég- vagy vákuumszivattyú, lég- vagy más gázkompresszor és ventilátor; elszívó vagy visszavezető kürtő beépített ventilátorral, szűrővel is Ezen vtsz. alkalmazásában a szivattyú és kompresszor magába foglalja a motoros szivattyút a turbószivattyút, a motoros kompresszort és turbókompresszort is.

8414 10 89 Más Ide tartozik a folyadékgyűrűs vákuumszivattyú és a membrános vákuumszivattyú.

8414 20 20 és 8414 20 80 Kézi vagy lábműködtetésű légszivattyú Ezen alszámok alá csak azok a kézi vagy lábműködtetésű, azaz kizárólag emberi erővel üzemeltetett pumpák tartoznak, amelyeket a 8414 vtsz-hoz tartozó HR Magyarázat (A) része határoz meg. Ezek felhasználási célja különösen abroncsbelsők (pl. kerékpárhoz, gépjárműhöz, stb.) és hasonló áruk, pl. gumimatracok, felfújható párnák és gumicsónakok felfújása kell legyen.

8414 51 00 – 8414 59 80 Ventilátor Ezen alszámok alkalmazásában csak a 8414 vtsz-hoz tartozó HR Magyarázat (B) részében leírt jellemzőket teljesítő és az alábbi feltételeknek megfelelő árukat lehet ventilátornak tekinteni: 1. a levegő vagy a gáz nyomása nem haladhatja meg a 2 bar-t. 2. csak egy forgó felületet tartalmazhat (egyfokozatú). A fenti feltételeknek nem megfelelő légkompresszort a 8414 80 11–8414 80 80 alszámok alá kell osztályozni.

8414 59 40 Centrifugál ventilátor A centrifugál ventilátor a levegőt vagy más gázokat axiálisan szívja be és radiálisan fújja ki.

8414 80 11 és 8414 80 19 Turbókompresszor A turbókompresszorban a lapátkerék tengelyét külső motor hajtja meg és a továbbítandó levegőt vagy más gázt a lapátkerék hozza mozgásba. A turbókompresszorok lehetnek egy- vagy többfokozatúak, axiálisak vagy radiálisak. Egyszerű kétfokozatú kompresszort alkalmaznak például a háztartási porszívókban.

8414 80 11 Egyfokozatú Ide tartozik a belső égésű, dugattyús motorokhoz használt kipufogógáz turbófeltöltő is, amelyet az atmoszferikus nyomású, a belső égéshez szükséges levegő sűrítésére használnak azzal a céllal, hogy megnöveljék a belső égésű dugattyús motor teljesítményét. Ezek egyfokozatú turbó légkompresszorok (fúvók), amelyeket 2 bar feletti túlnyomás előállítására használnak és amelyeket egy, a kompresszorház mellé épített kipufogógáz-turbina hajt. A kipufogógáz-turbinát annak a belső égésű dugattyús motornak az eltávozó gázai működtetik, amelyre azt felszerelték.

8414 90 00 Alkatrész Ide tartozik a belső égésű motorok kipufogógáz turbófeltöltőinek alkatrészei is. A kipufogógáz turbófeltöltőhöz használt kipufogógáz turbina alkatrészeit azonban a 8411 vtsz. alá kell osztályozni, mint égetőkamra nélküli gázturbina alkatrészét.

8418 Hűtőgép, fagyasztógép és más hűtő- vagy fagyasztókészülék, elektromos vagy más működésű is; hőszivattyú a 8415 vtsz. alá tartozó légkondicionáló berendezés kivételével

8418 69 00 Más Ide tartoznak az uszodaépületek vagy más nedves helyek levegőjének szárítását végző ún. „kifagyasztó légszárítók”. Ezek alapvetően hűtőegységből és motorhajtású ventilátorból állnak. A ventilátor beszívja a nedves levegőt, amit azután az elpárologtató hűtőegységhez vezetnek, ahol vízgőz kondenzál a hideg falakon. A keletkező kondenzvizet egy vályú fogja fel. A szárított levegőt újramelegítés céljából átvezetik a fűtött kondenzáló hűtőegységen és visszavezetik a helyiségbe. A szintén ezen alszám alá tartozó, sűrített levegős rendszerben alkalmazott, nyomás alatt álló levegő szárítására szolgáló kifagyasztó szárító esetén a szárított sűrített levegőt általában egy külön levegő-levegő rendszerű hőcserélőben melegítik fel. Ebben a hőcserélőben adja át hőjét a belépő nedves sűrített levegő a berendezésből kilépő szárított, sűrített levegőnek. Ezek a berendezések a levegő hőmérsékletét szabályozó szerkezetet nem tartalmazzák. Nem tartozik azonban ide a szárazjeget (jégtáblát) nagynyomású széndioxid gáz hirtelen nyomáscsökkentésével, szuperhűtéssel előállító berendezés (8479 vtsz.).

8419 Gép, berendezés vagy laboratóriumi készülék, elektromos fűtésű is (a kemencék, kályhák és más, a 8514 vtsz. alá tartozó berendezések kivételével), anyagoknak hőmérséklet-változás mint pl. melegítés, főzés, pörkölés, desztillálás, újrapárlás, sterilizálás, pasztörizálás, gőzölés, szárítás, elpárologtatás, elgőzölögtetés, kondenzálás vagy hűtés által való kezelésére, a háztartási gép és készülék kivételével; átfolyós vagy tárolós, nem elektromos vízmelegítő

8419 20 00 Egészségügyi, sebészeti vagy laboratóriumi sterilizáló Az ide tartozó készülékek klinikák, műtők, egészségügyi központok, stb. részére szánt olyan berendezések, amelyekben egy tartályban orvosi és sebészeti műszereket, valamint vattát, gézt és más kötszert 100 °C-os, vagy azt meghaladó hőmérsékletnek tesznek ki az esetleg rajtuk lévő mikroorganizmusok elpusztítására. Általában téglatest vagy henger alakúak, talapzaton állnak és kivehető rácsokat tartalmaznak. A berendezések munkatere általában acélból vagy alumíniumból készült és hőszigetelő anyaggal bélelik. Ajtajuk lehet üvegezett, hogy a behelyezett műszerek láthatók legyenek. Némelyik ilyen berendezés szekrény vagy másféle bútor formájú lehet. Ebben az esetben a tulajdonképpeni sterilizátorhoz tartozhat egy, a sterilizálásra váró műszerek vagy más eszközök tárolására szolgáló rekesz is; ez nem befolyásolja ezen alszám alá történő osztályozásukat. Ezeket a berendezéseket szesz, petróleum, gáz vagy elektromos áram fűti és a sterilizálást a berendezés kialakításától függően forrásban lévő víz (kádban), nyomás alatti gőz (autoklávban) vagy forró száraz levegő (hőlégkamrában) végzi.

8419 50 00 Hőcserélő egység Hőcserélőket egységet alkalmaznak: 1. folyadékok vagy gázok hőmérsékletének állapotváltozás nélküli módosításához. Ez a hőfokváltozás egyes esetekben elegendő a sterilizáláshoz vagy a pasztőrözéshez; 2. folyadékok elpárologtatására vagy kondenzálására. Ide tartozik: 1. kondenzátor nitrogénhez és más gázokhoz; 2. főleg festési eljárásoknál és vegytisztításnál használt „fagyasztó”-nak nevezett oldószerhűtő és -kondenzáló berendezés; 3. különféle iparágakban (például tejiparban, söriparban) használt hűtőberendezés folyadékokhoz, gőzökhöz vagy gázokhoz; 4. folyamatos pasztőröző berendezés, amelyet főként a tejiparban használnak (lemezes pasztőröző). Nem tartozik ide: a) A 8419 11 00 vagy a 8419 19 00 alszám alá tartozó átfolyós vagy tárolós vízmelegítő; b) Az olyan berendezés, amelyben: — a hőcserét folyékony vagy gáznemű anyag szilárddá alakításához használják (pl. porlasztva szárítás); — a két folyadék közötti hőcsere nem falon keresztül történik (pl. szabad légáramlású torony). Az ilyen berendezéseket általában a 8419 89 10 vagy a 8419 89 98 alszámok alá kell osztályozni.

8419 89 10 Hűtőtorony és a közvetlen hűtés hasonló létesítménye (elválasztófal nélkül) vízcirkulációval Ide tartoznak azok a hűtőtornyok, amelyekben a lehűtendő víz párolgás útján közvetlenül a levegőbe adja le hőjét. A meleg vizet felszivattyúzzák és szabadon csepeg le a hűtőtorony belsejében, mialatt lehűti a felszálló levegőt (kéményhatás).

8419 89 98 Más Ide tartoznak a nyers kolbászt füstölő berendezések még akkor is, ha a kolbász füstölés alatt olyan hőkezelésen is esik át, amely annak részleges vagy teljes megfővését eredményezi. Nagy kamráját gőzfűtő-kígyó melegíti; hideg vagy meleg füstöt fúvatnak be ide egy külső ventilátorral. A berendezést nedvesítő eszközzel és hidegvizes hűtőcső-kígyóval szerelik fel. A nyers kolbászt mozgó keretekre függesztve viszik be a kamrába. Az „evőeszköz-adagoló”-ként ismert, étkezdékben vagy önkiszolgáló éttermekben evőeszközök tárolására és adagolására szolgáló berendezések nem tartoznak ezen alszám alá, még akkor sem, ha az evőeszközök melegen tartására elektromos fűtőberendezéssel vagy vízfürdővel szerelik fel azokat (9403 vtsz.).

8421 Centrifuga, beleértve a centrifugális szárítót is; folyadék vagy gáz szűrésére vagy tisztítására szolgáló gép és készülék

8421 39 60 Katalitikus eljárással Ide tartoznak a gépjárművek kipufogó rendszerébe vagy az ipartelepek füstgázelvezető hálózatába szerelhető katalitikus gáztisztító berendezések, amelyek célja a nitrogén-oxidok és lehetőség szerint egyéb szennyező anyagok (pl. szénmonoxid és szénhidrogének) kémiai reakcióval történő eltávolítása a kipufogó-, vagy füstgázokból a levegőszennyezés csökkentése céljából. A gépkocsikra szerelhető katalitikus átalakító egy házba épített méhsejtes szerkezetű kerámiatestből áll (monolitikus hordozó) amely hordozó csatornáinak felületét aktivált katalizátorréteggel vonják be. Az ipari füstgáztisztító berendezésben hordozó hálón található a nagyszámú katalitikus hatású komponens. A külön bemutatott monolitikus hordozó, illetve katalitikus hatású összetevő azonban, katalizátorként, a 3815 vtsz. alá osztályozandó.

8421 39 80 Más Az elektromos és termikus hatás alapján működő berendezések mellett ide tartoznak az olyan gáztisztító berendezések, amelyek a gázkeverékeket összetevőikre választják szét valamilyen megkötési (szeparációs) eljárás segítségével.

8422 Mosogatógép; palack vagy más tartály tisztítására vagy szárítására szolgáló gép; palack, kanna, doboz, zsák vagy más tartály töltésére, zárására, vagy címkézésére szolgáló gép; palack, befőttesüveg, kémcső és hasonló tartály dugaszolására szolgáló gép; más csomagoló- vagy bálázógép (beleértve a zsugorfóliázó bálázógépet is); ital szénsavazására szolgáló gép

8422 90 10 Mosogatógéphez A mosogatógépek külön bemutatott programozott időkapcsolóit jellemzőik szerint kell osztályozni (pl. 9107 00 00 vtsz.).

8423 Mérleg (az 50 mg vagy ennél nagyobb érzékenységű mérleg kivételével) beleértve a súllyal működtetett számláló vagy ellenőrző mérleget is; súly mindenfajta mérleghez

8423 20 00 Szállítószalagon mozgó árukat mérő készülék Ide tartoznak a szállítószalagok elektromechanikus mérlegei. Az ilyen mérlegek külső megjelenése és működési módszere megfelel a 8423 81 10–8423 89 00 alszámokhoz tartozó magyarázatban leírt elektromechanikus mérlegekének.

8423 30 00 Adott tömegre beállított mérleg és mérleg előre meghatározott tömegű anyagok zsákba vagy tartályba adagolásához, beleértve az adagoló mérleget is Ide tartoznak a fentiekben leírt típusú elektromechanikus mérlegek. Külső megjelenésük és működési módszerük megfelel a 8423 81 10–8423 89 00 alszámokhoz tartozó magyarázatban leírt elektromechanikus mérlegekének.

8423 81 10 – 8423 89 00 Más mérleg Ide tartoznak az olyan elektromechanikus mérlegek, amelyekben a mért tárgy tömege a mérlegbe beépített átalakító segítségével elektromos jellé (áram) alakul, ezt a jelet méri azután a mérlegben lévő mérőegység. Az ilyen mérlegek mérő-átalakítója elektromos hídkapcsolásban összekötött ellenállás-nyúlásmérőkkel (elektromos ellenállásokkal) felszerelt erőmérő cellából vagy rúdból áll. A mért tömeg által kifejtett erő deformálja a mérőcellát és így méretváltozást (megrövidülést vagy megnyúlást) okoz az ellenállás-nyúlásmérőknél. Ennek következtében a mért tömeg nagyságával egyenesen arányos ellenállás változás jön létre, amely az ellenállásmérő hídkapcsoláson mérhető áramváltozás révén jut a mérőegységhez. A tömegérzékelőnek nevezett egység, a skála vagy a tömegkijelző mellett, amely részegységek általában közös burkolatban vannak, az elektromechanikus mérlegeknek lehetnek más egységei is, amelyeket vezetékekkel kapcsolnak össze (pl. billentyűzet, memória egység, nyomtató, display (képi megjelenítő), szabályozó egység és a mérleg hozzáférhetőségét lehetővé tevő kártyaolvasó). Az ilyen mérlegrendszerekben több mérleget kapcsolhatnak egy közös mérőműszerhez (mérőterminál rendszerként is ismert). A fent említett mérlegeket interfésszel is felszerelhetik, amelyen keresztül automatikus adatfeldolgozó berendezéshez kapcsolhatók. Az elektromechanikus mérleget „elektronikus mérleg”-nek tekintik, ha mikroprocesszorokat építettek annak mérőegységébe, például azért, hogy a betáplált egységár (például ár/kg) segítségével kiszámíthassák a mért mennyiségért fizetendő árat.

8424 Folyadék vagy por kilövésére, szórására vagy porlasztására szolgáló mechanikus készülék (kézi is); töltött vagy töltetlen tűzoltó készülék; szórópisztoly és hasonló készülék; homok- vagy gőzszóró és hasonló gép

8424 30 10 Sűrített levegővel működő Ezen alszám alá tartozik a gépjármű gyújtógyertya tisztítására vagy monolit elektromos kondenzátor trimmelésére (beállítására) szolgáló homokfúvó berendezés, amely beépített légkompresszort tartalmaz. A trimmelés azt jelenti, hogy homoksugár segítségével eltávolítják a kondenzátor vezető anyagát a kívánt kapacitás beállítása céljából.

8424 89 00 Más Ide tartoznak a gépjárműveket, fém alkatrészeket vagy más cikkeket víz, benzin vagy más folyadék porlasztásával tisztító „mosógépek”; ezeket szivattyúval, fúvókával ellátott tömlővel, valamint, ahol szükséges, töltőberendezéssel, melegítő egységgel stb. szerelhetik fel, így komplett egységet alkotnak. Nem osztályozhatók azonban ezen alszám alá a nagynyomású vizes tisztítóberendezések (8424 30 01 és 8424 30 08 alszámok).

8426 Hajódaru; daru, drótkötéldaru is; mozgó emelőkeret, terpeszdaru és darus targonca üzemen belüli használatra

8426 41 00 és 8426 49 00 Más önjáró gép Lásd a 8426 vtsz-hoz tartozó HR Magyarázat „önjáró és más „mozgó” gépek” b) (2) pontját. Az ide tartozó önjáró gépek és a 8705 vtsz. alá tartozó különleges célú gépjárművek megkülönböztetésére meg kell említeni, hogy az önjáró gépek jellemzői általában a következők: 1. egy, az emelőszerkezet részét képező motor hajtja meg; 2. legnagyobb sebességük 20 km/óra; 3. az emelőszerkezet részét képezi az egyetlen irányítófülke; 4. terhelve általában nem mozognak, vagy ha igen, csak akkor, amikor a mozgás korlátozott és az emelési funkcióval együtt jár.

8428 Más emelő-, mozgató-, be- vagy kirakógép (pl. lift, mozgólépcső, szállítószalag, ellentömeges drótkötélpálya) Nem tartoznak ezen alszám alá a kerekesszékben ülők lépcsőn való mozgatására használt lánctalpas rendszerű liftek, amelyek mint kerekesszék-tartozékok a 8714 vtsz. alá tartoznak.

8428 90 90 Más Ide tartoznak: 1. görgős asztal vagy görgős szállítópálya, a motoros hajtású is, amelyet a munkadarabnak a hengerműbe való beadagolására, illetőleg az onnan történő eltávolítására, vagy annak az egyik egységtől a másikig történő továbbítására szántak; 2. húzógörgő a fenti gépekével megegyező feladattal. Ez két sor görgőből áll, amelyek között halad a munkadarab; 3. görgős hűtőpad, amely a hengerművi gépsor végén helyezkedik el. A munkadarab (pl. rúd és huzal) ezen a görgős pályán lassan halad és közben a levegőn lehűl; 4. hengerművi emelő vagy billentő asztal több egymás fölött lévő hengersorral (háromsoros vagy kétszer kétsoros). Az ilyen berendezés magában foglal egy, a hengermű legtávolabbi részén elhelyezkedő tengelyen billenő asztalt. Az asztalt motoros hajtású hengerekkel szerelték fel. Amikor a munkadarab végigment egy sor hengeren, elérkezik az asztalhoz, ahol lebillen és beáll a következő sorra; a két hengersor között a munkadarabot motoros hajtású hengerek továbbítják; 5. a párhuzamos elhelyezkedésű hengersorok közötti áthelyezésre szolgáló átrakó, például a bugák átrakása az első görgősoráról a másodikra; 6. billentő és átfordító berendezés; 7. az erősen radioaktív anyagok távolról történő kezelésére szolgáló berendezések. Nem tartozik ide automatikus manipulátor és berendezés ingothoz (pl. daru és magas híddaru), amelyet bár a hengermű munkadarabbal való ellátására használnak, mégsem vesz részt közvetlenül annak munkájában (8426 12 00, 8426 41 00, 8426 49 00 vagy 8426 99 00 alszám).

8429 Önjáró buldózer, homlokgyalu, földgyalu, talajegyengető, földnyeső (szkréper), lapátos kotró, exkavátor, kanalas rakodógép, döngölőgép és úthenger

8429 30 00 Földnyeső (szkréper) Lásd a 8429 vtsz-hoz tartozó HR Magyarázat második bekezdésének (C) pontját. Nem tartozik ide a kombinált földnyeső, amely traktorból (akár egytengelyes traktor is lehet) és magából a földnyesőből áll. A 87. árucsoporthoz tartozó Megjegyzések (2) pontját alkalmazva mindegyik alkotóelemet saját vámtarifaszáma alá kell osztályozni (a traktort a 8701 vtsz., a szkrépert pedig a 8430 69 00 alszám alá).

8432 Mezőgazdasági, kertgazdasági vagy erdőgazdasági talaj-előkészítésre vagy -megmunkálásra szolgáló gép; gyep- vagy sportpályahenger

8432 30 11 Központilag hajtott precíziós sorvető gép Ezen alszám alá az olyan gépek tartoznak, amelyek a vetőmagot a talajba, ellenőrzött egyenletes sortávolságra vetik el. Az ilyen gépek egyidejűleg több sor magot is képesek elvetni.

8433 Arató- vagy cséplőgép, szalma- vagy takarmánybálázó gép is; fű- vagy takarmánykaszáló gép; tojás-, gyümölcs- vagy más mezőgazdasági terméktisztító, válogató- vagy osztályozó gép, a 8437 vtsz. alá tartozó gép kivételével

8433 11 10 – 8433 19 90 Fűkaszáló pázsit, park vagy sportpálya nyírására Lásd a 8433 vtsz-hoz tartozó HR Magyarázat (A) részének utolsó előtti bekezdését az üléses fűnyíróra vonatkozókat.

8438 Ebben az árucsoportban más vtsz. alá nem osztályozható élelmiszer vagy ital ipari előkészítésére vagy előállítására szolgáló gép, az állati vagy kötött növényi zsír vagy olaj kivonására vagy előkészítésére szolgáló gép kivételével

8438 80 10 Tea- vagy kávéfeldolgozó gép Ide tartoznak a különféle teakeverő és a kávéőrlő gépek. Nem tartozik viszont ezen alszám alá az azonnal oldódó tea vagy kávé ipari előállítására szolgáló gép (8419 81 20 alszám), a kávépörkölő berendezés (8419 89 98 alszám), a kávéport (instant kávét) gyártó gép (8419 39 00 alszám).

8439 Papíripari rostanyag készítésére, vagy papír vagy karton előállítására vagy kikészítésére szolgáló gép

8439 30 00 Papír vagy karton kikészítésére szolgáló gép A 8439 vtsz-hoz tartozó HR Magyarázat III. részében felsorolt gépek mellett ide tartozik még a pergamentáló kikészítést végző berendezés is. Nem tartoznak ezen alszám alá: a) az olyan gépek, amelyeknek a feladata a fentiekkel azonos, de nem papír- vagy kartontáblákat, hanem az azokból készült termékeket munkálják meg. Például papírpoharak vagy tartók, stb. viaszozását bemerítés útján végző berendezés (8479 89 97 alszám). Az a gép, amely papírból vagy kartonból olyan termékeket gyárt, mint a papírpohár, doboz, tartó, stb. a 8441 vtsz. alá tartozik; b) azok a gépek, amelyek bár papír- vagy kartontáblákat dolgoznak fel, a gyártott termék azonban a Kombinált Nómenklatúra alkalmazása szempontjából nem minősül papírnak vagy kartonnak. Ilyen pl. a papírra csiszolóanyagot vagy fényérzékeny emulziós réteget felhordó gép (8479 89 97 alszám).

8441 Papíripari rostanyag, papír vagy karton feldolgozására szolgáló más gép, beleértve mindenfajta vágógépet

8441 10 20 Más hasító- és keresztvágó gép Ide az olyan gépek tartoznak, amelyek folytonos papírtekercsből különleges formájú lapokat vágnak egyszerű keresztbevágással vagy hasítás és egyidejű keresztbevágás útján.

8441 10 30 Párhuzamos olló Ide tartozik az a gép, amely egyetlen vágóéllel vágja a papírrétegeket, mialatt egy, a vágólap fölött elhelyezkedő kar tartja szilárdan helyén a papírt a vágás helye mentén. Ezen alszám alá kell osztályozni az egykéses gépeket és a könyvtömbök körbevágására használt forgatható vágótáblás gépeket is, amelyek működése során a könyvtömb 90 fokkal elfordul az első és a második vágás után.

8441 10 70 Más Ezen alszám alá az olyan gépek tartoznak, amelyeknek három egymással 90 fokot bezáró késből álló szerszámkészlete van, és amelyeket könyvtömbök körülvágására használnak. Először két kés egyidejűleg vág alul és felül, majd a harmadik vágja le a könyvtömb elülső szélét vagy fordítva. Ide tartoznak a kézi vagy pedálos működtetésű gépek.

8442 Nyomólapok, nyomóhengerek vagy más nyomóalkatrészek előállítására vagy gyártására szolgáló gép, készülék és felszerelés (a 8456 – 8465 vtsz. alá tartozó szerszámgép kivételével); nyomólapok, nyomóhengerek és más nyomóalkatrészek; nyomdaipari célra előállított lapok, hengerek és litográfiai kő (például csiszolt, szemcsézett vagy polírozott)

8442 30 10 Fényszedő és összerakó gép Ezen alszám alá tartoznak a fényszedő és összerakó gépek, amelyek forgótárcsákra vagy különleges szedőgépmatricák borítóívére montírozott karakterek, illetve katódsugárcsöveken egymást átfedő, rendkívül kis méretű pontok mátrixával létrehozott karakterek egymás utáni lefényképezésével szedik ki a szöveget. Ezen alszám alá tartoznak a fényképészeti filmeket lézersugárral levilágító szedőgépek is. Nem tartozik ide azonban: a) az általános célú adatfeldolgozó gép, amelyet pl. könyvelési és bérelszámolási feladatok mellett fényszedési célra is használnak és ezért kábellel (on-line) csatlakoztatják a fényszedő és összerakógéphez annak vezérlésére és fényszedési adatokkal való ellátására (8471 vtsz. – lásd az árucsoporthoz tartozó Megjegyzések (5) (A) pontját). b) különálló telex adó- és vevőberendezés (8517 vtsz.).

8442 30 91 Betűöntő és betűszedő gép (pl. linotype, monotype, intertype), öntőszerkezettel is A betűöntés kézi művelet, de elvégezhető mechanikusan is, különböző összetettségű gépek használatával. A következő készülékek és gépek tartoznak ide: 1. matricák, általában rézből vagy nikkelből készült, bélyegzővel nyomtatott kisméretű nyomólemezek. Ezeket különböző nyomdai betűtípusok öntéséhez használják; 2. a nyomdai betűtípusok borítóívének kézi egyengetéssel végzett szintezéséhez használt asztalok. Ezek alapvetően egy tökéletesen síkfelületű, a közepén hosszú nyílással ellátott asztalból állnak, amelyre egy befogókészülék van szerelve a szedés rögzítéséhez; 3. automata betűöntők. Ezek a gépek egyesével készítik el a nyomdai betűtípusok betűit, de a szedést nem végzik el. Ezek általában a megolvasztott fémet tartalmazó elektromos fűtésű olvasztótégelyből, a keményedés gyorsítását szolgáló lenyomathűtő berendezésből és a betűtípus egyengetéséhez és kiegyenlítéséhez használatos mechanikai eszközökből állnak; 4. a térzőkhöz, űrtöltő anyagokhoz (formaűr-pótlóhoz) stb. használt, sajtolási elven működő betűöntő gépek; 5. a szedés megkezdéséhez használt sorjázó szedővasak (vagy sorzók), amelyeken legalább egy sornyi betűt kézzel szednek ki. Ezek elsősorban egy kisméretű, jól kiegyenlített fa vagy fém nyomólemezből állnak, amelynek perem van két szomszédos oldalán, és gyakran egy mozgatható befogószánnal is el van látva. A vámtarifaszám alá hasonló, de nagyobb méretű szedőtálcák tartoznak, amelyek a teljes kiszedett oldalt tartalmazzák; 6. több, nyomtatásra kerülő lapot is tartalmazó formakeretek, öntöttvas vagy acélkeretek. A formakeretben fémből készült formazáró ékek (különleges fém ékek) vagy ugyanezen vámtarifaszám alá tartozó mechanikus kiékelő eszközök (csavar-csavaranya megoldás, stb.) rögzítenek egy, kettő vagy négy oldalt. A fent említett betűöntő és betűszedő gépeken és készülékeken kívül még számos olyan más gép is létezik, amelyek mechanikus úton öntik ki a nyomdai betűket, és ki is szedik azokat. Ennek elvégzése történhet két külön műveletként két különböző, de egymást kiegészítő gépen (az első gép egy papír lyukszalagot készít, amelyet azután a másik, a nyomdai betűket egyesével vagy vonalas klisék formájában kiöntő gép vezérlésére használnak), vagy egy műveletként egyetlen gépen. Ezen, a gyakran igen összetett gépek közé tartoznak a következők: 1. a különálló betűtípusokhoz használt, előszedő gép által előzetesen elkészített lyukszalagot használó (monotype) betűöntő és szedőgépek pneumatikus kapcsolókkal kiválasztják a gépben tárolt matricák közül a szedés egyes karaktereit előállító matricákat, és ezeket a (gép részét alkotó) szedőtálcán kiszedik. Ezeket a gépeket olyan előszedő gépekkel együtt használják, amelyek az előszedést papírszalagon elkészítő billentyűs lyukasztógéppel vannak ellátva. Ezek az előszedő gépek is ide vannak besorolva. 2. különálló betűtípusok öntésére és szedésére szolgáló, billentyűzettel rendelkező gépek, amelyeknél az összes műveletet ugyanazon a gép (Rototype, stb.) végzi el; 3. sorszedéshez használt betűöntők. A sorok kézzel történő kiszedése után a matricákat behelyezik a gépbe, amely a szedés kiöntése után elkészíti a szedéssort (térzőt); 4. szedéssorok kiszedésére és öntésére használt gépek. Ezek különböző típusú (Intertype, Linograph, stb.), billentyűzettel ellátott komplex gépek, amelyek egyetlen gépen szedik és öntik ki soronként a szedést. E gépek némelyike olyan berendezéssel is fel van szerelve, amely lehetővé teszi, hogy a gépet egy másik, ugyanezen vámtarifaszám alá tartozó gép által előzetesen elkészített lyukszalaggal is működtessék.

8442 30 99 Más Ezen alszám alá tartoznak a 8442 vtsz-hoz tartozó HR Magyarázat (A) részének (1)–(3) pontjában leírt nyomólemezek, nyomóhengerek vagy más nyomólemezek előkészítésére vagy előállítására használt gépek, készülékek és berendezések.

8442 50 20 és 8442 50 80 Nyomólapok, nyomóhengerek és más nyomóalkatrészek; nyomdaipari célra előállított lapok, hengerek és litográfiai kő (pl. csiszolt, szemcsézett vagy polírozott) A természetes litográfkő egyfajta finom, homogén szemcseszerkezetű mészkő. A mesterséges litográfkövet általában cement és kálcium-karbonát őrölt és préselt keverékéből állítják elő. Ezen alszámok alá csak az alábbiak szerint megmunkált litográfkövek tartoznak: — kézzel rajzolt vagy fototechnikai úton felvitt ábrával borított; vagy — csiszolással vagy szemcsézéssel rajzolásra vagy írásra (további megmunkálás nélkül) alkalmassá tett. A („litográfkő”-ként ismert) mészkő nyers állapotban nem ide tartozik, hanem a 2530 90 00 alszám alá.

8443 Nyomdaipari gép, amely nyomólapok, nyomóhengerek és más, a 8442 vtsz. alá tartozó nyomóalkatrészek segítségével működik; más nyomtatók, másológépek és faxgépek, kombinálva is; ezek alkatrészei és tartozékai

8443 32 30 Telefax (képtávíró) Lásd a 8443 vtsz-hoz tartozó HR Magyarázat (II) rész (C) pontjá.

8443 39 31 Optikai rendszerű Az ezen alszám alá tartozó gépek egy optikai rendszerrel (amely többnyire egy fényforrásból, egy gyűjtőlencséből, optikai lencsékből, tükrökből, prizmákból vagy optikai szálak egy tömbjéből vagy hasonló eszközökből áll) olvassák be az eredeti dokumentum képét.

8443 39 39 Más Az ide tartozó berendezések (beleértve a kékszínű nyomatot készítő és diazovegyülettel működő másolót is) átlátszó eredeti példányok fényérzékeny papírra történő átmásolására szolgálnak. Amikor a fény áthatol az átlátszó eredeti példányon, a másolópapír diazovegyületei vagy fényérzékeny vas sói a megvilágított felületen elbomlanak. A meg nem világított területek előhíváskor láthatókká válnak. Az ilyen berendezés rendszerint kékes másolatot készít, amelyen az egyes vonalak nem olyan élesek, mint az eredeti példányon. Ezen alszám alá tartoznak a kontakt és a hőszublimációs elven működő készülékek is.

8443 39 90 Más Ezen alszám alá tartoznak a nem mechanikus nyomtatók, amennyiben nem csatlakoztathatók automatikus adatfeldolgozó berendezéshez vagy hálózathoz, úgymint: 1. hőnyomtatók, amelyekben elektromos fűtésű nyomtatófej pontmártix segítségével viszi fel a kívánt karaktert hőérzékeny papírra; 2. elektrosztatikus nyomtatók, amelyekben az írófej mozgó, statikusan feltöltött fém tüskéi elektrosztatikusan feltöltött pontokból láthatatlan karaktereket képeznek elektrografikus papíron. Folyékony festékkel színezik meg a feltöltött pontokat a látható karakterek kialakítására. A fentebb felsorolt nyomtatókat adathordozók (pl. CD-ROM, mágneslemezek, mágnesszalagok vagy félvezetőt tartalmazó adathordozók) vagy automatikus adatfeldolgozásra nem képes eszközök (pl. digitális fényképezőgépek, videokamerák vagy mobiltelefonok) vezérlik.

8443 91 10 – 8443 99 90 Alkatrész és tartozék A 8443 vtsz-hoz tartozó HR Magyarázatban említett alkatrészeken és kiegészítőkön kívül ezen alszám alá tartozik: 1. az ónlemezes nyomdagép automata adagolója; 2. általában pneumatikus feszítő rendszerként ismert berendezés, amely a tekercstartókról lehúzott papír feszességét állítja be; 3. anti-ofszet berendezés, a porlasztásos kivételével; 4. nyomtatólánc, tűs nyomtatófej, írógépfej és margaréta fej.

8443 99 10 Elektronikus részek Az elektronikus részek (elektronikus egységek) legalább egy, a 8542 vtsz. szerinti elektronikus integrált áramkörrel ellátott nyomtatott áramkörből állnak. Lehetnek még rajta diszkrét aktív elemek, diszkrét passzív elemek, a 8536 vtsz. termékei vagy más elektromos vagy elektromechanikus eszközök feltéve, hogy nem veszítik el elektronikus rész jellegüket. Nem tartozik ide: a) gépezet (elektronikus alkatrész nélkül); b) modul (gépezetből és elektronikus részekből áll), úgy mint kazetta, CD lemez vagy DVD meghajtó adat, video vagy audio visszaadására, amely gépezetből és elektronikus vezérlő és jelfeldolgozó szerkezetekből áll.

8445 Textilrostok előkészítésére szolgáló gép; fonó-, cérnázó- vagy sodrógép és textilfonalak készítésére szolgáló más gép; csévélő- vagy orsózógép (vetülékorsózó is), továbbá a 8446 vagy a 8447 vtsz. alá tartozó gépeken használható textilfonalak előkészítésére szolgáló gép

8445 90 00 Más A 8445 vtsz-hoz tartozó HR Magyarázat (E) részében felsorolt gépeken kívül ide tartozik még a felvető dobról érkező láncfonalak rendszerét a lánchengeren összeállító gép, a szálakat egybefonó és adagoló gép fonáshoz, és a befűzőgép hímzéshez. A „kézi csomózógép” azonban, amely az elszakadt szálak összecsomózására szolgáló kis kézben tartható szerszám, a 8205 vtsz. alá tartozik.

8446 Szövőgép (szövőszék) Ezen vtsz. alá a 8446 vtsz-hoz tartozó HR Magyarázatban leírt szövőgépek tartoznak, beleértve az Axminster szőnyegszövő gépet, a zseníliafonalat szövő gépet, a bolyhos szövetet szövő gépet, a frottírszövőgépet, a kreppszövőgépet, a vászon és vitorlavászon szövő gépet, az erőátviteli szíjak anyagát szövő gépet és a szalag szövőgépet is.

8447 Kötőgép, hurkológép és paszományozott fonal-, tüll-, csipke-, hímzés-, paszomány-, zsinór- vagy hálókészítő és -csomózó (bojt-, rojtkészítő) gép

8447 20 20 és 8447 20 80 Síkkötő gép; hurkológép Ide tartoznak a horgológépek is, melyek valójában díszítő szegély, rojt, függöny, háló, csipke, stb. készítésére használt lánckötőgépek (úgymint a paszománykészítő gép, a csipkeverő keret, a függönygyártó gép és a szalagkészítő gép).

8447 90 00 Más A 8447 vtsz-hoz tartozó HR Magyarázat (C) pontjában felsorolt gépeken kívül ide tartozik még: 1. kézi hímzőgép (hímzőgép pantográfos vetélővel), hímzőgép automatikus vetélővel, Jacquard vagy hasonló mechanizmussal felszerelve, többtűs hímzőgép és többfejes automatikus hímzőgép (több gépi fejjel ugyanazon a táblán és Jacquard vagy hasonló mechanizmussal felszerelve). 2. csipkeverő gép, amely egy vagy több szálból csévék segítségével készíti a csipkét (gépi csipke). 3. zsinórfonó és befonógép, amely csévékkel felszerelt adagolók (orsók) segítségével összefonva a szálakat és kör vagy szinuszos alakú pályát leírva állít elő darabárut (azaz lapos vagy kör alakú zsinórt) vagy alakra készített árut (szegő-zsinórozást, paszományt, előfonatot, tömlőszerű zsinórt, ruhaszegélyt) vagy gombokat, fa tárgyakat, hornyokat stb. von be fonallal (pl. kör-, cső-, és résbefonó gép). A különleges kábelek vagy más elektromos vezetők befonására szolgáló gépek azonban, illetve azok, amelyek hajlékony vezető huzalokat tekernek vagy borítanak be, a 8479 vtsz. alá tartoznak. 4. paszománykészítő gépek (a fenti 3. pontban említettektől különbözőek), mint például: a) pompont és zseníliafonalat készítő gép; b) kerek és díszes zseníliafonalat gyártó gép és karácsonyfára való zseníliagirlandot készítő gép; c) rojtcsavaró és -vágó gép. Az ún. kiegyensúlyozó gép, azaz a szalagot vagy paszományt szövő gép azonban a 8446 vtsz. alá tartozik, míg a paszományt hurkoló gép a 8447 20 20 vagy 8447 20 80 alszámok valamelyike alá tartozik.

8448 A 8444 – 8447 vtsz. alá tartozó textilipari gép segédgépei (pl. nyüstösgép, Jacquard-gép, önműködő indító- és leállítószerkezet, vetélőváltó szerkezet); kizárólag vagy elsősorban e vtsz. vagy a 8444 – 8447 vtsz. alá tartozó gép alkatrésze és tartozéka (pl. orsó és szárnyas orsó, kártolószalag, fésű, kinyomóbütyök, vetélő, nyüst és nyüstbordázat, kanalas tű)

8448 11 00 és 8448 19 00 A 8444 – 8447 vtsz. alá tartozó textilipari gép segédgépei Nem tartozik ide: a) a szövőgépek segédorsójáról a maradék fonal eltávolítására szolgáló gép és pengetisztító (8479 89 97 alszám); b) a fonal dobra vagy lapra történő orsózásának egyenletességét ellenőrző berendezés (9017 80 90 alszám); c) elektronikus eljárással (pl. fotoelektromos cellával) működő fonaltisztító (9031 80 34 vagy 9031 80 38 alszám).

8450 Háztartásban vagy mosodában használatos mosógép, beleértve az olyan gépet is, amely mos és szárít is

8450 11 11 – 8450 19 00 Legfeljebb 10 kg szárazruha-kapacitású gép Ezen alszámok alá tartozik: a kád típusú mosógép keverőlapáttal, keverővel, pulzátorral, stb. vagy egy szórórendszerrel; a a dob típusú mosógépek, beleértve az olyanokat is, amelyekben a dob centrifugaként is szolgál; a kombinált típusú mosógépek, amelyeknél a kád vagy dob típusú mosógépet egy, a 8421 vtsz. alá tartozó centrifugával közös házban helyeztek el. Ezeket a mosógépeket akkor tekintik a 10 kg-ot meg nem haladó szárazruha kapacitásúnak, ha a dob vagy a kád hasznos térfogata: 1. dob típusú gép esetén 120 liter (120 dm3) vagy kevesebb, 2. keverővel vagy keverőlapáttal felszerelt kád típusú gépnél 150 liter (150 dm3) vagy kevesebb, 3. pulzátorral felszerelt kád típusú gépnél 200 liter (200 dm3) vagy kevesebb, 4. szórórendszerrel ellátott kád típusú gépnél 250 liter (250 dm3) vagy kevesebb. A térfogat meghatározásánál figyelembe kell venni, hogy 1. dob típusú gépeknél a dob bordáit és minden egyéb különleges deformációt figyelmen kívül kell hagyni; 2. a kád típusú gépeknél nem kell a teljes (a peremig mért) mélységet figyelembe venni, csupán a vízszint jelig mérttel kell számolni, vízszintjel hiányában pedig a kád teljes mélysége, mínusz 10 cm értéket kell használni.

8451 Textilfonal, szövet vagy kész textiláru fehérítésére, festésére, appretálására, végkikészítésére, bevonására vagy impregnálására szolgáló mosó-, tisztító-, csavaró-, szárítógép (a 8450 vtsz. alá tartozó gép kivételével), vasaló-, sajtológép (beleértve a gőzsajtót is), és padlóburkoló anyag, pl. linóleum gyártására használt pépnyomó gép, amely szövetre vagy más alapra viszi fel a pépet; átcsévélő-, lecsévélőgép, textilszövet-hajtogató, -vágó vagy -csipkéző gép

8451 90 00 Alkatrész Nem tartozik ide: a) speciális kúp és cséve textilfestő gépekhez és berendezésekhez (lényeges anyaguk szerint osztályozandók, lásd a XVI. áruosztályhoz tartozó Megjegyzések (1) c) pontját); b) penge és vágólap posztónyíró gépekhez (8208 vtsz.); c) elektrosztatikus szerkezet bolyhosító gépekhez (8543 vtsz.).

8452 Varrógép, a 8440 vtsz. alá tartozó könyvkötő gép (fűzőgép) kivételével; varrógép beépítésére alkalmas bútor, állvány és speciálisan varrógéphez kialakított borító; varrógéptű

8452 10 11 és 8452 10 19 Varrógép (csak zárt öltésű), motor nélkül legfeljebb 16 kg tömegű fejjel, vagy motorral legfeljebb 17 kg tömegű fejjel; varrógépfej (csak zárt öltésű), motor nélkül legfeljebb 16 kg tömegű, vagy motorral legfeljebb 17 kg tömegű 1. Ezen alszámok alá az olyan varrógépek és varrógépfejek tartoznak, amelyek az alábbi jellemzőkkel rendelkeznek: a) zárt öltésűeknek kell lenniük (folyamatos öltés, cikcakk öltés, díszítő öltés), azaz két cérnával dolgoznak, amelyek közül az egyiket a tűbe fűzték be, a másikat a szán alatt vezetik. b) motor nélkül a fej tömege nem haladhatja meg a 16 kg-ot vagy motorral a 17 kg-ot (abban az esetben, ha a nem teljesen kész fejet a Kombinált Nómenklatúra 2.a) Általános Értelmezési Szabálya szerint kész fejként osztályozzák, a kész állapotban mérhető tömeget kell figyelembe venni). 2. A varrógépfej magában foglalja a gép munkavégző egységét (beleértve a fejbe be- vagy arra ráépített motort is, ha van ilyen) és alapvetően tartozik hozzá egy kar, amelyben a tűvezérlő mechanizmus található, továbbá egy alap, amely a szánszerkezetből és esetlegesen egy, a nyomótalpat felemelő szerkezetből áll. Az állvány, az asztal a borító és más bútor (beleértve a pedált is) nem része a fejnek. 3. Megjegyzendő, hogy sok hordozható varrógépen azonban az alapot úgy képezték ki, hogy az állványként is szolgáljon. Ebben az esetben ezt a berendezést komplett varrógépnek kell tekinteni, nem pedig varrógépfejnek.

8456 Bármilyen anyagot anyagleválasztással megmunkáló szerszámgép, ha lézer- vagy más fény- vagy fotonsugárral, ultrahanggal, elektromos kisüléssel elektrokémiai, elektronsugaras, ionsugaras vagy plazmasugaras eljárással működik; vízsugaras vágógép

8456 10 00 Lézer- vagy más fény- vagy fotonsugárral működő A 8456 vtsz. HR Magyarázatának (A) részében felsorolt gépeken kívül ide tartoznak még a nyomtatott áramköri elektromos ellenállások lézersugárral történő trimmelésére (beállítására) szolgáló gépek is. A nyomtatott áramkör elektromos szigetelőrétegére felvitt, az elektromos ellenállást képező áramvezető anyag egy részét lézersugár segítségével távolítják el mindaddig, míg a kívánt ellenállásértéket el nem érik.

8456 30 11 Huzallal vágó Ezeket a gépeket olyan kis átmérőjű huzalelektróddal szerelték fel, amelyet a munkadarab két ellenkező oldalán lévő orsóra tekerték fel.

8457 Megmunkálóközpont, egy munkahelyes gép és több munkahelyes gép, fém megmunkálására

8457 10 10 Horizontális Ide az olyan megmunkálóközpontok tartoznak, amelyek esetében a szerszámokat vízszintesen elhelyezkedő tengelyre szerelték fel, és csak erről az oldalról érik a munkadarabot.

8457 10 90 Más Ezen alszám alá kell osztályozni az olyan megmunkálóközpontokat, amelyek esetében a szerszámok felülről közelítik meg a munkadarabot (függőleges tengelyű megmunkálóközpont), illetve, amelyeknél mind függőleges, mind vízszintes tengelyt alkalmaznak (kombinált megmunkálóközpont), valamint a csuklós fejű gépeket is (univerzális megmunkálóközpont).

8458 Fémipari eszterga (beleértve az esztergálóközpontot is) Ezen vtsz. alá csak a speciálisan fém megmunkálására szolgáló, forgó szerszám segítségével anyageltávolítást végző esztergagépek tartoznak. A megmunkálásra kerülő alkatrész általában saját tengelye körül forgó mozgást végez. Ide tartoznak azonban az olyan esztergagépek is, amelyek működése során a szerszám vagy mind a szerszám, mind a munkadarab forog. A 8458 vtsz-hoz tartozó HR Magyarázat harmadik bekezdésében említett esztergákon kívül ide tartozik a tengelyekhez használt különleges haránteszterga, kéreghántoló eszterga és az orsó- vagy tengely-hosszeszterga, valamint az univerzális eszterga. Az univerzális eszterga hasonlít a hosszesztergára, de attól megkülönböztethető, mivel különféle mechanizmusok segítségével az esztergálás mellett képes még olyan műveletekre is, mint a fúrás, marás és a hosszában történő levágás.

8459 Anyagleválasztással működő fémipari fúró-, furatmegmunkáló, maró-, menetvágó vagy menetfúró gép (beleértve a hordozható fúrógépet is), a 8458 vtsz. alá tartozó eszterga (beleértve az esztergáló központot is) kivételével

8459 10 00 Hordozható fúrógép Lásd a 8459 vtsz-hoz tartozó HR Magyarázat harmadik bekezdésének (1) pontját.

8459 31 00 és 8459 39 00 Más furatmegmunkáló marógép Lásd a 8459 vtsz-hoz tartozó HR Magyarázat harmadik bekezdése (3) pontjának harmadik albekezdését.

8460 Sorjázó, élező, köszörülő, csiszoló, tükrösítő, fényező vagy más módon simító szerszámgép fém vagy cermet köszörűkővel, csiszolókoronggal vagy polírozóval történő megmunkálására, a 8461 vtsz. alá tartozó fogaskerékmaró, -köszörülő vagy -simító gép kivételével

8460 11 00 és 8460 19 00 Síkköszörűgép legalább 0,01 mm pontosságú tengelyállítással Ide tartozik a 8460 vtsz-hoz tartozó HR Magyarázat harmadik bekezdésének (3) pontjában említett síkköszörűgép. A gépet mérő- vagy beállítószerkezettel szerelik fel. Ilyen szerkezet lehet: 1. közvetlen leolvasású lineáris eszköz, pl. beállítóskála és nóniusz skála, amelyen a két szomszédos skálajel közötti távolság valamely géprész századmillimétert (0,01 mm) meg nem haladó elmozdulásának felel meg; 2. profilvetítő a folyamatban lévő munka ellenőrzésére. A profilvetítő magába foglal egy skálabeosztással ellátott üvegernyőt, amelyre a munkadarab és a szerszám erősen kinagyított képét vetítik, így a munkadarab vagy a szerszám legkisebb elmozdulása és a munkafolyamat menete is látható, és az ernyő beosztásai segítségével meghatározható. A munka menete úgy is ellenőrizhető, hogy a kialakítandó termék átlátszó anyagra felvitt, az ernyő nagyításának megfelelő léptékű rajzát az ernyőre helyezik. Ebben az esetben a gép kezelőjének az a feladata, hogy összhangba hozza a rajzot a munkadarabnak az ernyőn látható képével; 3. a szerszámbefogó vagy a munkadarab tartó mozgását határoló állítható eszköz, amelynek pozícionálását tolómércével ellenőrzik; 4. dörzscsiszoló (hónoló) és tükrösítő gépekhez elektronikus ellenőrző és szabályozó eszközök, amelyeket a munkadarab aktuális végső méretére skálabeosztás segítségével lehet beállítani. Így a szerszám mozgása lelassul, majd megáll, ha munkadarab méretei megközelítik, illetve elérik az előre meghatározott értékeket.

8460 21 11 – 8460 29 90 Más köszörűgép, legalább 0,01 mm pontosságú tengelyállítással Lásd a 8460 11 00 és 8460 19 00 alszámokhoz tartozó magyarázatot.

8460 21 11 Furat-köszörűgép A furat-köszörűgépet üreges munkadarabok (például furatok) belső átmérőjének leköszörülésére használják. A munkadarabot befogótokmány tartja és olyan köszörűfej munkálja meg, amely elég kicsi ahhoz, hogy beférjen a munkadarab üregébe.

8460 21 15 Csúcs nélküli köszörűgép A csúcs nélküli köszörűgépet a munkadarabok külső átmérőjének leköszörülésére használják. Az ilyen megmunkálási folyamatban a munkadarabot nem rögzítik, hanem egy, a forgó köszörűlap és a (szintén forgó) terelőlap közötti sínen helyezik el. A kívánt átmérőt a köszörű- és a terelőlap közötti távolság határozza meg.

8460 21 19 Más Ide tartoznak az univerzális köszörűgépek. Ezek a belső és a külső köszörűgépek kombinációi, így tehát egyidejűleg képesek a munkadarabnak mind a külső, mind a belső átmérőjét leköszörülni.

8460 29 10 Hengeres felülethez A furat-köszörűgépekre vonatkozóan a 8460 21 11 alszámhoz tartozó magyarázat értelemszerűen alkalmazandó. A csúcs nélküli köszörűgépekre és az univerzális köszörűgépekre vonatkozóan a 8460 21 15 és a 8460 21 19 alszámokhoz tartozó magyarázat értelemszerűen alkalmazandó.

8461 Gyalugép, véső-, hornyoló-, üregelő-, fogaskerékmaró, fogaskerék-köszörülő vagy fogaskerék-simító gép, fűrészgép, vágógép, valamint más vtsz. alá nem osztályozható, fém vagy cermet leválasztásával működő más szerszámgép

8461 30 10 és 8461 30 90 Üregelőgép Ide tartozik az üregelőgép (lásd a 8461 vtsz-hoz tartozó HR Magyarázat harmadik bekezdésének (4) pontját); ez olyan szerszámgép, amelyet üregelőtüskének nevezett sokélű szerszámmal látnak el, és valamely munkadarab belső vagy külső felületének megmunkálására szolgál. Az ilyen gépekben a munkadarab rögzített és a szánhoz erősített üregelőtüskét mozgatják végig a megmunkálandó felületen egyenes irányú, egyenletesen forgácsoló mozdulatokkal. A belső üregelést a munkadarabok durván vagy előzetesen megmunkált belső felületének oldalirányú szerszámmozgással történő finommegmunkálására és pontos méretbeállítására használják. A külső üregelés sík vagy egyéb profilfelületek kialakítására szolgál.

8461 40 11 és 8461 40 19 Henger alakú fogaskerék forgácsolásához Ezen alszámok esetében csak azok a fogaskerekek tekinthetők hengeres fogaskerekeknek, amelyeket henger alakú nyersdarabból készítettek és amelyek ilyen alakjukat méretre vágás után is megtartják. Ide tartoznak az egyenes fogazatú fogaskerekek, csigaorsók, csigakerekek, kilincskerekek és lánckerekek előállítására szolgáló gépek.

8461 40 31 és 8461 40 39 Más fogaskerék forgácsolásához Ide a hengeres fogazatútól eltérő fogazott hajtótengely, ferde fogazású fogaskerék és csigaorsó gyártására szolgáló gép tartozik.

8461 40 71 és 8461 40 79 Mikrométeres helyesbítő rendszerrel illesztett, legalább 0,01 mm pontosságú tengelyállítással A mérő- és beállítórendszerekre vonatkozóan lásd a 8460 11 00 és 8460 19 00 alszámokhoz tartozó magyarázatot.

8470 Számológép és számoló funkcióval ellátott zsebméretű adatrögzítő, előhívó és megjelenítő gép; könyvelőgép, postai bérmentesítő gép, jegykiadó gép és hasonló gép számolószerkezettel; pénztárgép

8470 10 00 Elektronikus számológép, külső elektromos áramforrás nélkül működő és számoló funkcióval ellátott zsebméretű adatrögzítő, előhívó és megjelenítőgép Ezen alszám alá tartozik például: 1. elektronikus számológép beépített órával, dátumkijelzővel és ébresztő funkcióval, vagy pl. a stopperóra mellett időjelzővel vagy zenélő billentyűzettel; 2. elektromos, elemmel működő, zsebméretű gép, amely a számtani műveletek elvégzése mellett rendelkezik olyan memóriával, amelyben telefonszám-jegyzéket, napirendet, feljegyzéseket, naptárat stb. lehet tárolni (néha „digitális határidőnaplónak” is nevezik); 3. apró zsebméretű elektronikus eszközök („mini-számítógép”-nek is nevezik őket), amelyeket szavak és mondatok egy, a modul típusától függő, kiválasztott idegen nyelvre történő lefordításához használnak. Egyszerű számításokra is használhatók. Alfanumerikus billentyűzettel és négyszögletes kijelzővel látják el. Nem tartoznak ide: a) apró elektronikus számológépet magukban foglaló kar- és zsebórák (9101 vagy 9102 vtsz.); b) öngyújtó beépített kis elektronikus számológéppel és esetleg elektronikus időmérővel (9613 vtsz.); c) a számoló funkcióval nem rendelkező hasonló készülék (8543 vtsz.).

8470 30 00 Más számológép Ide tartoznak a nem elektromos számológépek, amelyeket a 8470 vtsz-hoz tartozó HR Magyarázat (A) része említ, ezek a számoláshoz mechanikus szerkezetet, általában fogasléces áttételt használnak, függetlenül attól, hogy azt kézzel működtetik, motorikusan vagy elektromágnessel.

8470 90 00 Más A 8470 vtsz-hoz tartozó HR Magyarázat (B) és (D) részében felsorolt gépeken kívül ide tartozik még az olyan címkét előállító gép, amely az áru tömege és egységára alapján számított eladási árat mutatja, valamint az autópályadíj fizetésénél használt jegyeket kiadó gépek, amelyek azonnal összesítik a vonatkozó díjakat. Nem tartozik ide a külön bemutatott nyomtató (8443 vtsz.).

8471 Automatikus adatfeldolgozó gép és egységei; mágneses vagy optikai leolvasó, adatátíró gép a kódolt adat adathordozóra történő átírására és máshol nem említett gép ilyen adatok feldolgozásához

8471 70 30 Optikai, magnetooptikai is Lásd az árucsoporthoz tartozó Kiegészítő megjegyzések 2. pontját.

8472 Más irodai gép (pl. stencil- vagy más sokszorosítógép, címíró gép, automata bankjegykiadó gép, érmeválogató, érmeszámláló vagy érmecsomagoló gép, ceruzahegyező, lyukasztó- vagy fűzőgép) Nem tartozik ezen alszám alá az olyan írógép, amelyet stencil címzőlemezek készítésére szolgáló speciális szerkezettel szereltek fel (8469 vtsz.).

8472 90 70 Más A 8472 vtsz-hoz tartozó HR Magyarázat ötödik bekezdésének (2), (3), (5), (7)–(11) és (16)–(22) pontjaiban említett gépeken kívül ide tartozik: 1. szerződések, adatlapok, tervek, személyazonosító kártyák vagy más dokumentumok mindkét oldalát átlátszó filmmel bevonó gép, ezen dokumentumoknak az elhasználódás, a hamisítás, a beszennyeződés vagy az elszakadás elleni védelmére. A nem irodákban használt ilyen készülék (az ún. lehegesztő prés), amely hőt és nyomást alkalmaz, hogy a hőre lágyuló szintetikus anyagból készült átlátszó filmet kép, fotó, reprodukció vagy más nyomtatvány mindkét felületére felvigye, nem ezen alszám alá, hanem a 8477 vtsz. alá tartozik; 2. elektromos gravírozógép, amelyet pl. rajzteremben alkalmaznak. Nem tartozik ide: a) a 8443 vtsz. alá tartozó nyomtató; b) az olyan elektromos, elemmel működő zsebméretű gép, amely a számtani műveletek elvégzése mellett rendelkezik olyan memóriával, amelyben telefonszám-jegyzéket, napirendet, feljegyzéseket és naptárat, stb. lehet tárolni (néha „digitális határidőnaplónak” is nevezik) (8470 10 00 alszám).

8473 A 8469 – 8472 vtsz. alá tartozó géphez kizárólag vagy elsősorban használt alkatrész és tartozék (a gép tárolására, szállítására szolgáló tok és hasonló kivételével) A 8473 vtsz-hoz tartozó HR Magyarázatban felsorolt alkatrészek és tartozékok mellett ide tartozik még: 1. mágneses fej Winchesterhez vagy vékonyréteg rendszer perifériális mágneslemezes adattároló egységhez, tartókarra szerelve vagy házba beépítve is; 2. adattároló szerkezet (ún. fej-lemez összeállítás (HDA/Head, Disk Assemblied)), amelyet lemezes tárolóegységekbe történő beépítésre szántak, és amelyek mereven a tartóorsóra erősített több mágneslemezből, író-olvasó fejjel felszerelt fejtartó karból, ellenőrző, hozzáférési és pozícionáló szerkezetből áll, mindez egyetlen, légmentesen zárt házban elhelyezve; 3. nyomtató- és írókazetták, amelyeket nyilvánvalóan cserélhető tartozékok formájában szereltek ki, és egyazon kazettában tartalmaznak nyomtató- és javítószalagot.

8473 10 11 és 8473 10 19 Elektronikus részek Lásd a 8443 99 10 alszámhoz tartozó magyarázatot.

8473 21 10 Elektronikus részek Lásd a 8443 99 10 alszámhoz tartozó magyarázatot.

8473 29 10 Elektronikus részek Lásd a 8443 99 10 alszámhoz tartozó magyarázatot.

8473 30 20 és 8473 30 80 A 8471 vtsz. alá tartozó gép alkatrésze és tartozéka Nem tartozik ezen alszámok alá az automatikus adatfeldolgozó gép billentyűzete saját házába beépítve (8471 60 60 alszám).

8473 30 20 Elektronikus részek Lásd a 8443 99 10 alszámhoz tartozó magyarázatot.

8473 40 11 és 8473 40 18 Elektronikus részek Lásd a 8443 99 10 alszámhoz tartozó magyarázatot.

8473 40 80 Más A címzőlemeznek az ezen alszám alá tartozó típusa az a termék, amelyet címíró gépekben használnak, és amely tartalmazza a domborítás, gépelés vagy bélyegzés útján sokszorosítandó címeket. Következésképpen a kérdéses lemezek készülhetnek fémből vagy szintetikus anyagból, vagy lehetnek kartonból, stb. készült kis szerelt lapok (kártyák, stencilek) is. Ide tartoznak az olyan címzőlemezek is, amelyek még nincsenek domborítva, gépelve vagy bélyegezve, feltéve, hogy azok felismerhetően címíró géphez tartozó címzőlemezek. Az ilyen típusú, papírból vagy kartonból készült áruk, azaz karton-keretre szerelt, és így címírógépbe behelyezhető kis stencilek azonban a 4816 vtsz. alá tartoznak.

8473 50 20 Elektronikus részek Lásd a 8443 99 10 alszámhoz tartozó magyarázatot.

8477 Gumi- vagy műanyag-feldolgozó vagy ezen anyagokból termékeket előállító, az árucsoportban máshol nem említett gép A 8477 vtsz-hoz tartozó HR Magyarázatban említett gépeken kívül ide tartozik még: 1. gumitalpak és sarkak eltávolítására szolgáló gép, amelyet a cipőipar használ ugyan, de nem bőr vagy szőrme feldolgozására szolgál; 2. műanyaghabból, habgumiból, latexhabból és hasonló anyagból tömböket szalagkés vagy fűrészlap segítségével kivágó gép.

8479 Ebben az árucsoportban másutt nem említett gép és mechanikus készülék egyedi feladatokra

8479 40 00 Sodrony- vagy kábelkészítő gép Ezen alszám alá tartozik: 1. Zsineget, zsinórt, kötelet vagy kábelt textilszálakból készítő gép, úgymint: a) kábelfonógép, amely két vagy több egyágú szálból összecsavarással kábelt készít (kábelfonat); b) kötél- vagy kábelcsavaró gép, amely két vagy több kábelből vastagabb kötelet vagy kábelt készít; c) kombinált fonó és kábel vagy kötél csavaró gép, amelyet főként nehezebb zsinór és kisebb átmérőjű kötél vagy kábel készítésére használnak. 2. Gép és berendezés drótkötél és -kábel (nem elektromos kábel) készítésére, amely ugyanazon az elven működik, mint a fenti 1. pont alatt említett gépek és berendezések. 3. Elektromos kábeleket sodró vagy szigetelő gép és berendezés, axiális kábelt készítő gép. Nem tartoznak ide a kábelfonás előtti műveleteket, pl. a fésülést, terjedelmesítést, dublírozást, szálhúzást vagy fonást végző gépek, vagy a fonodában használt fonógépek; néhány ilyen gép fonalak összecsavarásával finom zsinórok készítésére is használható (8445 vtsz.).

8479 89 97 Más Ide tartoznak: 1. az olyan garázsajtó nyitó rendszerek, amelyek mechanikus berendezések és billenős garázsajtók rádió-távirányítással történő automatikus nyitására és csukására szolgálnak. Ezeket a garázs mennyezetéhez rögzítik, és általában egy hajtóorsóval ellátott elektromos szervomotorból, csatlakozó sínes erőátviteli szerkezetből és egy, a garázsajtóhoz rögzített működtető karból állnak. A szervomotort kábel köti össze a rádiófrekvenciás vevőkészülékkel, amely bekapcsolja a szervomotor energiaellátását, amint megkapja az ellenőrző jelet a járműben lévő rádiófrekvenciás adókészüléktől. Az ilyen berendezések távirányításához szükséges adó- és vevőkészülékek azonban nem tartoznak ezen alszám alá, hanem jellegük szerint a 8526 vtsz. alá kell azokat osztályozni; 2. nyomtatott áramköri lapok gyártásához (papíralapú rétegelt lemezből, üvegszálas anyagból, kerámiából vagy más szigetelőanyagból készült nagyobb tábla megmunkálására és vágására) használt bizonyos eszközök és készülékek, úgymint: a) kefés, illetve ultrahangos tisztítógép szigetelőanyag-táblák tisztítására; b) hengerlő vagy öntőgép a fotoemulzió, a kötőanyag vagy a ragasztó szigetelőanyagból készült táblára történő felviteléhez; 3. nyomtatott áramköri lapok összeszerelésére szolgáló gépek aktív, passzív vagy összekötő elemek nyomtatott áramkörre történő szerelésre (alkatrész felrakó és beültető gép). Ezeket az alkatrészeket automatikusan vezetik a gépekhez szalagon. A gép pontosan, a tervezett helyre állítja be az alkatrészeket, és beépíti azokat a nyomtatott áramkörre. Miután az alkatrészeket beépítették, rögzítik azokat a nyomtatott áramkörre például forrasztással, érintkező kötéssel. A félvezető eszközök összeszerelésén kívül ezek a gépek képesek más alkatrészek hordozóanyagra történő felszerelésére is. Nem tartoznak ezen alszám alá a kizárólag vagy elsősorban mesterséges félvezető kristályok és szilíciumlapkák, félvezető eszközök, elektronikus integrált áramkörök vagy síkképernyős megjelenítők (8486 vtsz.) gyártásához használt gépek és készülékek.

8481 Csap, csapszerelvény, szelep és hasonló készülék csőrendszerhez, kazán burkolathoz, tartályhoz, kádhoz vagy hasonlóhoz, beleértve a nyomáscsökkentő szelepet és a hőszabályozóval vezérelt szelepet

8481 10 05 Szűrővel vagy olajozóval felszerelve Ide a különböző alkotórészekből álló termékek tartoznak, amelyek elvégzik a sűrített levegős rendszer szabályozásához szükséges funkciókat: a levegőszűrést (a szennyezések pl. víz, rozsda, kosz, stb. eltávolítását), a helyes üzemi nyomás beállítását, a kenést (a pneumatikus elemek zökkenőmentes működésének biztosítására). Tipikus formájuk a következő:

8486 Kizárólag vagy elsősorban félvezető rudak vagy szeletek, félvezető eszközök, elektronikus integrált áramkörök vagy síkképernyős megjelenítők gyártásához használt gépek és készülékek; az ezen árucsoporthoz tartozó Megjegyzések 9. C) pontjában említett gépek és készülékek; alkatrészek és tartozékok Nem tartoznak e vámtarifaszám alá többek között a következők: a) a 85. árucsoporthoz tartozó Megjegyzések 5. pontjában meghatározottak szerint a nyomtatott áramköri lapok gyártásához használt gépek és készülékek; b) a lapkák vagy az integrált áramkörök elektromos mérésekkel végzett vizsgálatára, hibáik észlelésére és megkeresésére használt elektromos gépek és eszközök, beleértve azokat is, amelyek a hiba meg jelölésére vagy a megvizsgált termékek megfelelő tárolóba irányítására alkalmas eszközzel vannak felszerelve (90. árucsoport).

8486 20 10 Ultrahangos eljárással működő szerszámgép Lásd a 8456 vámtarifaszámhoz tartozó HR Magyarázat második bekezdését.

8486 20 90 Más A 8486 vámtarifaszámhoz tartozó HR Magyarázat B részében említett gépeken kívül ezen alszám alá tartoznak: 1. a félvezető lapkák előrajzolásához vagy bemetszéséhez használt munkagépek; 2. a félvezető lapkák gyors felmelegítésére használt készülékek; 3. a bármilyen anyagot anyagleválasztással megmunkáló szerszámgépek, ha lézer- vagy más, fény- vagy fotonsugaras eljárással működnek; 4. nyomtatott vagy mosott szigetelő hordozóanyag szárítására szolgáló és félvezető lapkák folyamatos szárítására szolgáló készülékek.